Zmluva o vklade hotovosti v zaplombovaných obaloch

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

## I. Zmluvné strany

**Všeobecná úverová banka, a. s.**

sídlo: Mlynské nivy 1, 829 90 Bratislava

Obchodný register: Okresný súd Bratislava I

Oddiel: Sa, Vložka číslo: 341/B

IČO: 31 320 155

IČD: SK7020000207

DIČ: 2020411811

|  |
| --- |
| Zastúpená: Ing. Hana Husenicová |
| Vedúca oddelenia Kapitálové trhy |

a

|  |
| --- |
| Ing. Pavel Hlúch |
| Špecialista pre finančné inštitúcie |

(ďalej len „ banka alebo „VÚB, a. s.“)

a

|  |  |
| --- | --- |
| Názov: | **Štátna pokladnica** |
| Sídlo: | Radlinského 32, 810 05 Bratislava |
| IČO: | 360 65 340 |
| DIČ: | 2021 706544 |

Zastúpený/á: Ing. Miroslav Dobšovič

Riaditeľ Štátnej pokladnice

(ďalej len „majiteľ účtu“)

a

|  |  |
| --- | --- |
| Názov ~~Obchodné meno~~\*\* |  |
| Sídlo~~Miesto podnikania~~[[1]](#footnote-1)\*\* | ...................................................................................  ................................................................................... |
| IČO\*\*  IČ DPH:\*\* | ................................................................................... |
| DIČ:\*\* | ................................................................................... |

Zastúpený/á:\*

…………………………………………………………….......……………….

(ďalej len „klient“)

**II. Predmet zmluvy**

1. Predmetom zmluvy je realizácia vkladov hotovosti v bankovkách a minciach v EUR, resp. v bankovkách v cudzej mene .......................... (ďalej len „hotovosť“) klientom formou ich zloženia v zaplombovaných obaloch (ďalej len „zaplombovaný obal“ alebo „obal“) na účet majiteľa účtu, uvedený v čl. IV, bod 1. zmluvy v nasledovných organizačných jednotkách VÚB, a. s. ........................................................................., na základe stanovených podmienok a vzájomných vzťahov zmluvných strán.

2. Majiteľ účtu týmto splnomocňuje klienta na všetky právne úkony súvisiace s touto zmluvou, vrátane podpisovania akýchkoľvek dokumentov súvisiacich so zmluvou v mene majiteľa účtu po dobu platnosti a účinnosti tejto zmluvy, tak, ako stanovujú osobitné body tejto zmluvy.

3. Majiteľ účtu a klient súhlasia so zúčtovaním prípadných rozdielov (prebytkov, schodkov, falzifikátov, necelých papierových peňazí) v prospech alebo na ťarchu účtu majiteľa účtu.

**III. Práva a povinnosti banky**

1. Banka bude vykonávať pre klienta a majiteľa účtu služby v zmysle tejto zmluvy v stanovenom čase a organizačných jednotkách banky.
2. Banka akceptuje len s klientom dohodnutú formu plombovania (bezpečnostného uzatvorenia) obalov s odovzdávanou hotovosťou v zmysle bodu 2 čl. IV tejto zmluvy.
3. V prípade, že pri preberaní doručeného obalu zamestnanci banky zistia jeho poškodenie (je porušený obal, jeho uzáver, plomba, alebo uzatvárací prvok s deštrukčnou identifikáciou porušenia uzáveru na jednorazovom bezpečnostnom obale, ďalej len „bezpečnostné vrecko“) alebo iné nedostatky (iná, ako touto zmluvou dohodnutá forma plombovania), resp. je nesúlad medzi evidenčným číslom plomby / bezpečnostného vrecka a číslom plomby / bezpečnostného vrecka, ktoré je uvedené na doručovacom doklade (Pokladničná zloženka, sprievodný doklad k zásielke), banka takýto zaplombovaný obal nepreberie.
4. Banka potvrdí klientovi prevzatie zaplombovaného obalu na sprievodnom doklade k zásielke, resp. druhom diele Pokladničnej zloženky, pričom si však vyhradzuje právo dodatočného zúčtovania prípadných rozdielov, zistených v prijatých hotovostiach pri ich komisionálnom spracovaní v banke.
5. Hotovosť v zaplombovanom obale banka zúčtuje na účet majiteľa účtu v deň jej doručenia do banky, pokiaľ nie je dohodnuté inak. Hotovosť v zaplombovanom obale, doručenú do organizačnej jednotky banky, ktorou je Spracovateľské centrum do 12.30 h pracovného dňa, zúčtuje banka na účet majiteľa účtu v daný deň, hotovosť doručenú po 12.30 h pracovného dňa , zúčtuje banka nasledujúci pracovný deň.
6. Banka si vyhradzuje právo stanoviť klientovi v rámci pracovného dňa určitú hodinu alebo časové rozpätie na realizáciu vkladu hotovosti v zaplombovaných obaloch.
7. Za stav hotovosti vybranej zo zaplombovaného obalu považuje banka stav zistený zamestnancami banky po ich komisionálnom spracovaní. Rozdiely medzi sumou hotovosti, zúčtovanou v prospech účtu majiteľa účtu pri prevzatí zaplombovaného obalu, alebo pri prevzatí obsahu zaplombovaného obalu v organizačnej jednotke banky, ktorou je Spracovateľské centrum, podľa Pokladničnej zloženky a skutočným stavom hotovosti, zistenom pri komisionálnom spracovaní v banke, vyúčtuje banka najneskôr piaty (5) pracovný deň po zúčtovaní hotovosti zo zaplombovaného obalu. V prípade zistených rozdielov pri spracovaní hotovosti podľa predchádzajúcej vety, banka tieto rozdiely vyúčtuje z účtu alebo na účet majiteľa účtu uvedený v článku IV. bod 1 tejto zmluvy bez ohľadu na stav prostriedkov na účte.
8. Na konverziu cudzích mien navzájom, resp. EUR a cudzích mien, sa použije kurzový lístok banky platný v čase zúčtovania hotovosti podľa údajov uvedených na Pokladničnej zloženke. Pre vyúčtovanie diferencie alebo hotovosti podľa bodu 10 tohto článku, banka použije kurzový lístok banky platný v čase vyúčtovania.
9. Banka informuje klienta a majiteľa účtu o výške zistenej a zaúčtovanej diferencie (rozdielu medzi sumou zistenou pri komisionálnom spracovaní hotovosti v banke a sumou uvedenou na Pokladničnej zloženke na výpise z účtu a v prípade diferencie nad sumu 10 (desať) EUR vrátane, vyhotoví banka aj oznámenie o diferencii, ktoré následne doručí klientovi.
10. Banka sa zaväzuje bankovky a mince v cudzej mene, ktorá nie je uvedená v článku II. tejto zmluvy a ktorú banka nenakupuje, nájdené v zaplombovanom obale odovzdať klientovi, oproti potvrdeniu. Bankovky a mince, u ktorých vznikne podozrenie, že sú falšované alebo pozmenené, banka odoberie. Podobne odoberie aj bankovky a mince, za ktoré sa podľa právnych predpisov neposkytuje náhrada (napr. v dôsledku poškodenia nie sú identifikovateľné, bankovky a mince, pri ktorých je podozrenie, že pochádzajú z trestného činu alebo ich poškodením bol spáchaný trestný čin, resp. podľa usmernení NBS sa za určitým spôsobom poškodené bankovky a mince EUR neposkytuje náhrada a pod.). Pri odobratí bankoviek a mincí a pri vyhotovení príslušného potvrdenia, postupuje banka podľa príslušných všeobecne záväzných právnych predpisov.
11. V prípade, že zaplombovaný obal obsahuje bankovky a mince uvedené v bode 10 tohto článku, banka postupuje ako pri zistení diferencie v zmysle bodu 9 tohto článku zmluvy.
12. V prípade, že obal obsahuje aj bankovky a mince v cudzej mene, ktorá nie je uvedená v článku II. tejto zmluvy, avšak pri danej cudzej mene banka uvádza kurz valuta nákup v aktuálne platnom kurzovom lístku banky, zúčtuje banka takúto hotovosť v zmysle bodu 5, 7 a 8 tohto článku zmluvy.
13. V prípade, že banka pri preberaní zaplombovaného obalu zistí nedodržanie stanovených hmotnostných limitov na jeden obal (v zmysle článku IV, bod 3 písm. b tejto zmluvy), má právo odmietnuť realizáciu služby vkladu hotovosti v zaplombovaných obaloch v zmysle zmluvy.

**IV. Práva a povinnosti klienta**

1. Klient sa zaväzuje realizovať vklady hotovosti v zaplombovaných obaloch v zmysle článku II. tejto zmluvy, na bežný účet majiteľa účtu v EUR číslo ..................................................... resp. na bežný účet majiteľa účtu v CM číslo ....................................................\*/, v prípade vkladu hotovosti v cudzej mene.

1. Klient bude používať nasledovnú formu plombovania obalov\*\*/:

a) jednorazové bezpečnostné plastové plomby s jedinečným neopakovateľným evidenčným číslom, ktorou musí byť uzáver obalu spoľahlivo zaistený;

b) samolepiacim bezpečnostným uzáverom s deštrukčnou identifikáciou porušenia uzáveru, ktorý je súčasťou bezpečnostného vrecka. Bezpečnostné vrecko musí byť v potlači označené jedinečným neopakovateľným evidenčným číslom.

1. Klient zabezpečí, aby:

a) vklady hotovosti v EUR boli zabalené oddelene od vkladov v cudzej mene v osobitných zaplombovaných obaloch;

b) maximálna hmotnosť jedného zaplombovaného obalu s hotovosťou nepresiahla:

- pri obale na prenášanie jednou osobou 10kg,

- pri obale na prenášanie dvoma osobami 30 kg.

c) v zaplombovaných obaloch boli vložené len celé peniaze:

* bankovky v páskach, roztriedené podľa meny a nominálnych hodnôt a vložené do papierových pások po 100 kusoch (to isté platí aj pre bankovky v menšom počte ako 100 kusov príslušnej nominálnej hodnoty), na ktorých bude uvedené: mena, nominálna hodnota, počet kusov, suma vložených bankoviek, dátum, pečiatka klienta (ak klient ňou disponuje) a podpis klienta alebo zamestnancov klienta, ktorí peniaze spracovali;
* mince v EUR vo vreckách alebo vo zvitkoch podľa nominálnych hodnôt, v počtoch v prípade ● 2 EUR a 1 EUR po 25 ks, resp. 250 ks;

● 0,50 EUR, 0,20 EUR a 0,10 EUR po 40 kusov, resp. 400 ks;

● 0,05 EUR; 0,02 EUR a 0,01 EUR po 50 ks, resp. 500 ks

Na obaloch s mincami bude uvedená mena, nominálna hodnota, počet kusov, a suma vložených mincí, dátum, pečiatka klienta (ak klient ňou disponuje) a podpis klienta alebo zamestnancov klienta, ktorí peniaze spracovali;

1. hotovosť bola vkladaná do zaplombovaných obalov spolu s Pokladničnou súpiskou, obsahujúcou údaje o celkovom počte jednotlivých nominálnych hodnôt bankoviek a mincí, a celkovej sumy do daného obalu vloženej hotovosti (v prípade cudzej meny musí byť ku každej mene vystavená samostatná Pokladničná súpiska);
2. spolu so zaplombovaným (-i) obalom (-mi) bola predložená (napr. v samostatnej obálke) riadne podľa predtlače vyplnená Pokladničná zloženka na celkovú sumu vkladu, v prípade cudzej meny musí byť Pokladničná zloženka vyplnená za každú cudziu menu samostatne s uvedením konkrétnej cudzej meny;

\*/ pri účtoch v CM doplniť podľa konkrétnych mien

\*\*/ potrebné vybrať alternatívu 2a) alebo 2b)

1. zaplombovaný obal bol (napr. na štítku, na vlajočke), označený názvom/obchodným menom klienta, adresou sídla/miesta podnikania klienta a druhom peňazí, t. j. „EUR“ alebo „CM“;
2. čísla konkrétnych plomb / evidenčných čísiel bezpečnostných vreciek boli vyznačené na Pokladničnej zloženke, resp. na sprievodnom doklade k zásielke.
3. Klient predloží banke a následne aj majiteľovi účtu prílohu č. 1 „Zoznam kontaktných osôb a identifikačných údajov pre realizáciu vkladov hotovosti v zaplombovaných obaloch“, v ktorom uvedie kontaktné osoby s uvedením telefónnych čísiel, resp. emailových adries za účelom informovania klienta, alebo jeho organizačnej zložky vo veciach súvisiacich s vkladmi (napr. pre prípad potreby vrátenia hotovosti v  CM, ktoré banka nenakupuje, zistených v zaplombovanom obale a pod.), ako aj popis formy plombovania obalov v zmysle článku IV, bod 2a), alebo bod 2b) tejto zmluvy.

Uvedený zoznam je prílohou č. 1 zmluvy, ktorá musí byť vyhotovená ku každej zmluve samostatne a musí byť podpísaná klientom, resp. oprávneným (mi) zástupcom (zástupcami) klienta. Akúkoľvek zmenu údajov alebo osôb uvedených klientom v prílohe č. 1 tejto zmluvy je klient povinný písomne oznámiť a doručiť banke a každej organizačnej jednotke banky uvedenej v článku II tejto zmluvy a tiež majiteľovi účtu s tým, že zmenu údajov realizuje klient predložením novej prílohy č. 1. Jednostranným písomným oznámením zmeny v prílohe č. 1 tejto zmluvy klientom ostatným zmluvným stranám podľa predchádzajúcej vety, je nová príloha č. 1 pre zmluvné strany záväzná odo dňa vyznačeného klientom na danej prílohe č. 1, najskôr však okamihom jej doručenia banke. Dátumom účinnosti novej prílohy č. 1 tejto zmluvy, zaniká platnosť a účinnosť predchádzajúcej príslušnej prílohy č. 1. V prípade, ak údaje v aktualizovanej prílohe č. 1 tejto zmluvy sú neúplné alebo zmätočné, zmena je pre zmluvné strany záväzná najskôr okamihom doručenia správne a úplne vyplnenej príslušnej prílohy č. 1.

5. V prípade, že vklad hotovosti v zaplombovaných obaloch budú realizovať organizačné zložky klienta, klient predloží ostatným zmluvným stranám prílohu uvedenú v bode 4 tohto článku zmluvy za každú organizačnú zložku klienta samostatne.

6. Klient uzná za správnu sumu svojho vkladu sumu hotovosti, podľa skutočného stavu zisteného bankou pri komisionálnom spracovaní hotovosti, t. j. za stálej a nepretržitej prítomnosti aspoň dvoch hmotne zodpovedných zamestnancov banky v mieste, kde sa manipuluje s peniazmi a súhlasí, rovnako tak aj Majiteľ účtu, s dodatočným vyúčtovaním prípadných rozdielov (prebytkov, schodkov, falzifikátov, necelých papierových peňazí) medzi sumou hotovosti, uvedenou na Pokladničnej zloženke a skutočným zisteným stavom hotovosti z účtu, alebo na účet uvedený v bode 1 tohto článku zmluvy. Klient a Majiteľ účtu súhlasia, že banka je oprávnená inkasným spôsobom zaúčtovať zistený rozdiel podľa predchádzajúcej vety aj v prípade nedostatku finančných prostriedkov na účte, čím na účte môže vzniknúť alebo sa zvýšiť debet.

7. Klient sa zaväzuje zaplatiť banke poplatky v zmysle článku VI. tejto zmluvy.

8. V prípade určenia hodiny alebo časového rozpätia na realizáciu vkladov hotovosti v zaplombovaných obaloch klientovi bankou v rámci pracovného dňa, sa klient zaväzuje dodržiavať určený termín.

9. Klient upovedomí banku o všetkých organizačných zmenách, príp. iných okolnostiach, ktoré by mali vplyv na spôsob vkladov hotovosti v zaplombovaných obaloch, dohodnutých touto zmluvou.

10. Prepravu hotovosti v zaplombovanom obale bude realizovať\*/:

a) klient samostatne , resp. prepravná spoločnosť klienta .......................

V tomto prípade predloží klient ostatným zmluvným stranám aj:

* prílohu č. 2 „Zoznam vozidiel oprávnených na vjazd do priestorov banky“ a
* prílohu č. 3 „Zoznam osôb oprávnených na vstup do priestorov banky“.

Uvedené zoznamy sú prílohou zmluvy, musia byť vyhotovené ku každej zmluve samostatne a musia byť podpísané klientom, resp. oprávneným (mi) zástupcom (zástupcami) klienta. Akúkoľvek zmenu údajov alebo osôb uvedených klientom v prílohách č. 2 a č. 3 tejto zmluvy je klient povinný písomne oznámiť a doručiť banke a každej organizačnej jednotke banky uvedenej v čl. II tejto zmluvy a tiež majiteľovi účtu s tým, že zmenu údajov realizuje klient predložením novej prílohy. Jednostranným písomným oznámením zmeny v prílohe č. 2 a/alebo č. 3 tejto zmluvy klientom ostatným zmluvným stranám podľa predchádzajúcej vety,

\*/ potrebné vybrať alternatívu 10a), alebo 10b)

je nová príloha č. 2 a/alebo 3 účinná odo dňa vyznačeného klientom na danej prílohe, najskôr však okamihom jej doručenia banke. Dátumom účinnosti novej prílohy č. 2 a/alebo č. 3 tejto zmluvy, zaniká platnosť a účinnosť predchádzajúcej príslušnej prílohy. V prípade, ak údaje v aktualizovanej prílohe č. 2 a/alebo č. 3 tejto zmluvy sú neúplné alebo zmätočné, zmena je pre zmluvné strany záväzná najskôr okamihom doručenia správne a úplne vyplnenej príslušnej prílohy.

b) bude realizovať klient prostredníctvom prepravcu – spoločnosti ......................................,\*/ s ktorým má banka uzatvorenú Zmluvu o spolupráci (ďalej len „prepravca“).

Za účelom odovzdania zaplombovaného obalu v bezpečnostných priestoroch (dotačný box) banky prostredníctvom prepravcu klient vyhlasuje a súhlasí s tým, že „Zoznam vozidiel oprávnených na vjazd do priestorov banky“ a „Zoznam osôb oprávnených na vstup do priestorov banky“ bude poskytovať pre banku prepravca a klient tieto zoznamy a ich zmeny akceptuje ako relevantné a aktuálne pre prepravu jeho zaplombovaných obalov.

Klient vyhlasuje a zaväzuje sa, že ak z dôvodu neaktuálneho zoznamu osôb alebo vozidiel, bude znemožnené prevzatie zaplombovaných obalov v banke, zodpovednosť za nedoručenie zaplombovaných obalov, nespracovanie hotovosti v zaplombovanom obale, ako aj zúčtovanie hotovosti na účet majiteľa účtu v zmysle zmluvy bude znášať prepravca a náhradu spôsobenej škody z dôvodu nedoručenia, alebo oneskoreného doručenia zaplombovaného obalu banke, si klient bude uplatňovať iba voči danému prepravcovi a nie voči banke.

11. Klient prehlasuje, že:

1. vlastníkom finančných prostriedkov s hodnotou najmenej 15 000,- EUR, vkladaných prostredníctvom zaplombovaných obalov, na účet uvedený v článku IV. bod 1 tejto zmluvy, je:

a) klient alebo

b) štát – Slovenská republika alebo

c) osoby, ktoré sú vlastníkmi finančných prostriedkov spravovaných klientom a

2. vklady finančných prostriedkov, uvedených v odseku 1 tohto bodu zmluvy vykonáva na svoj účet alebo účet osôb, uvedených v odseku 1, tohto bodu zmluvy, podľa osobitného zákona.

12. Klient tiež vyhlasuje, že všetky vkladané finančné prostriedky na účet uvedený v článku IV. bod 1 tejto zmluvy sú prostriedkami rozpočtu klienta alebo sú spravované klientom.

**V. Zodpovednosť za vzniknuté škody**

1. Klient zodpovedá v plnej miere za škody spôsobené nesprávnym použitím dohodnutej formy plombovania, ktorou bude uzatvárať obaly s vkladmi hotovosti.

2. Klient zodpovedá v plnej miere za škody spôsobené z titulu neoznámenia zmien v zoznamoch v zmysle prílohy č. 1 a v prípade, že klient realizuje prepravu hotovosti v zaplombovanom obale samostatne alebo prostredníctvom spoločnosti uvedenej v článku IV, bod 10, písm. a) tejto zmluvy aj za škody spôsobené z titulu neoznámenia zmien v zoznamoch v zmysle prílohy č. 2 a/alebo prílohy č. 3 tejto zmluvy.

**VI. Poplatky**

1. Poplatky za vklady hotovosti v zaplombovanom obale sa uplatňujú v zmysle Zmluvy o poskytovaní bankových služieb pre Štátnu pokladnicu, uzatvorenej podľa § 269 ods. 2 zákona č. 513/1991 Zb. Obchodný zákonník v znení neskorších predpisov dňa 12.11.2003 medzi bankou a majiteľom účtu v znení jej dodatkov.

2. Klient a majiteľ účtu podpísaním tejto zmluvy vyhlasujú a potvrdzujú, že sa s poplatkami súvisiacimi s touto zmluvou oboznámili, porozumeli im a súhlasia s nimi.

**VII. Uzatvorenie a vypovedanie zmluvného vzťahu**

1. Zmluva sa uzatvára na dobu určitú do .............. / neurčitú\*\*/.

\*/ potrebné uviesť jeden z nasledovných subjektov (v rozsahu názov, sídlo, daňové číslo): Bonul, Loomis, alebo Lama

\*\*/ potrebné vybrať alternatívu

1. Zmluvu, uzavretú na dobu neurčitú, môžu zmluvné strany kedykoľvek písomne vypovedať aj bez udania dôvodu nasledovne:
2. banka v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola písomná výpoveď majiteľovi účtu a klientovi doručená,
3. majiteľ účtu s účinnosťou dňom doručenia písomnej výpovede banke a klientovi, pričom v prípade, ak k doručeniu výpovede banke a klientovi došlo v iný deň, má sa za to, že k doručeniu došlo v neskorší deň
4. klient s účinnosťou dňom doručenia písomnej výpovede banke a majiteľovi účtu, pričom v prípade, ak k doručeniu výpovede banke a majiteľovi účtu došlo v iný deň, má sa za to, že k doručeniu došlo v neskorší deň.
5. Zmluva môže byť ukončená aj vzájomnou písomnou dohodou zmluvných strán.
6. Pri porušení podmienok tejto zmluvy sú zmluvné strany oprávnené odstúpiť od zmluvy s účinnosťou dňom doručenia oznámenia o odstúpení ostatným zmluvným stranám, pričom v prípade, ak k doručeniu odstúpenia zmluvným stranám došlo v iný deň, má sa za to, že k doručeniu došlo v neskorší deň.
7. Vypovedanie zmluvy alebo odstúpenie od zmluvy doručí banka písomne majiteľovi účtu a klientovi formou doporučenej zásielky. Písomnosť sa považuje za doručenú aj vtedy, ak sa zásielka vráti ako nedoručiteľná, a to dňom podania zásielky.
8. Ukončenie zmluvy z titulu jej vypovedania, uplynutím vymedzenej doby jej platnosti alebo odstúpenia od zmluvy nemá vplyv na zaplatenie nevyrovnanej odplaty za realizované vklady hotovosti v zaplombovaných obaloch podľa článku VI. tejto zmluvy.

**VIII. Záverečné ustanovenia**

1. Zmluvu je možné meniť a dopĺňať len písomnými dodatkami podpísanými zmluvnými stranami, s výnimkou zmeny príloh č. 1 až č. 3 podľa článku IV zmluvy.
2. Zmluva sa vyhotovuje v troch rovnopisoch, po jednom pre každú zmluvnú stranu.
3. Zmluva nadobúda platnosť a účinnosť dňom jej podpísania zmluvnými stranami.
4. Banka neposkytuje klientovi a majiteľovi účtu služby daňového poradenstva. Banka nezodpovedá za daňový obsah transakcií, ktoré klient alebo majiteľ účtu vykonáva prostredníctvom využívania bankových produktov a služieb.
5. Banka týmto informuje klienta a majiteľa účtu o možnosti rozhodcovského riešenia sporov alebo iného mimosúdneho riešenia sporov vzniknutých z tejto zmluvy alebo v súvislosti s ňou. Podmienky týchto foriem riešenia sporov, práva a povinnosti banky, majiteľa účtu a klienta ako strán sporu, sú upravené najmä v zákone č. 244/2002 Z. z. o rozhodcovskom konaní v znení neskorších predpisov a zákone č. 420/2004 Z. z. o mediácii a o doplnení niektorých zákonov v znení neskorších predpisov.
6. Právne vzťahy, touto zmluvou neupravené, sa riadia všeobecne záväznými právnymi predpismi platnými v Slovenskej republike, najmä zákonom č. 513/1991 Zb. Obchodným zákonníkom v znení neskorších predpisov.

|  |  |  |  |  |
| --- | --- | --- | --- | --- |
| **Za banku:** |  |  | **Za majiteľa účtu:** |  |
| V ................................... dňa ...................... | |  | V ................................. dňa ..................... | |

................................................................. ................................................................

|  |
| --- |
| .................................................................  (meno, funkcia, organizačné zaradenie) |

.................................................................

(meno, funkcia, organizačné zaradenie)

.................................................................................

|  |
| --- |
| .................................................................................  (meno, funkcia, organizačné zaradenie) |

**Za klienta:**

V .................................. dňa ...............................

.................................................................

|  |
| --- |
| .................................................................  (meno, funkcia, organizačné zaradenie) |

.................................................................................

|  |
| --- |
| .................................................................................  (meno, funkcia, organizačné zaradenie) |

Príloha:

č. 1 Zoznam kontaktných osôb a identifikačných údajov pre realizáciu vkladov hotovosti v zaplombovaných obaloch

č. 2 Zoznam vozidiel klienta oprávnených na vjazd do dotačných priestorov banky

č. 3 Zoznam osôb klienta oprávnených na vstup do dotačných priestorov banky

Príloha č. 1 k Zmluve o vklade

hotovosti v zaplombovaných obaloch

**Zoznam kontaktných osôb a identifikačných údajov pre realizáciu vkladov hotovosti v zaplombovaných obaloch**

|  |  |  |  |
| --- | --- | --- | --- |
| Organizačná/é jednotka/y VÚB, a. s.,: | | ................................................................................ | |
|  | |  | |
| Majiteľ účtu  Adresa | | Štátna pokladnica  Radlinského 32, Bratislava | |

Číslo účtu .................................................................................................

|  |  |
| --- | --- |
|  | |
|  |  | |
| Klient: | ................................................................................................. | |
| Sídlo – Adresa: | ................................................................................................. | |

|  |  |
| --- | --- |
| Organizačná zložka klienta  (adresa) | ................................................................................................. |
| Popis formy plombovania | ................................................................................................. |

Kontaktné telefónne čísla /mailové adresy klienta

|  |  |
| --- | --- |
| Meno a priezvisko | telefónne číslo/ mailová adresa |
|  |  |
|  |  |
|  |  |

|  |  |  |  |
| --- | --- | --- | --- |
| V | ...................................... | dňa | ................................ |

Dátum účinnosti: .......................

Týmto zoznamom sa ruší zoznam účinný od dňa ......................

**Za banku Za klienta**

....................................................................... ............................................................

|  |
| --- |
| .......................................................................  .......................................................................  (meno, funkcia, organizačné zaradenie) |

Poznámka: nevyplnené riadky v tabuľke treba vyčiarknuť

Príloha č. 2 k Zmluve o vklade hotovosti v zaplombovaných obaloch

**Zoznam vozidiel klienta oprávnených na vjazd do dotačných priestorov banky**

|  |  |  |
| --- | --- | --- |
| Por. č. | Typ vozidla | Evidenčné číslo |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |  |
| --- | --- | --- | --- |
| V | ............................................ |  | dňa ...................................... |
|  |  |  |  |

Dátum účinnosti: .......................

Týmto zoznamom sa ruší zoznam účinný od dňa ......................

**Za klienta**

................................................................................

Poznámka: nevyplnené riadky v tabuľke treba vyčiarknuť

Príloha č. 3 k Zmluve o vklade

hotovosti v zaplombovaných obaloch

**Zoznam osôb klienta oprávnených na vstup do dotačných priestorov banky**

|  |  |  |
| --- | --- | --- |
| Por. č. | Meno a priezvisko | Číslo OP |
|  |  |  |
|  |  |  |
|  |  |  |
|  |  |  |

V .............................................. dňa ............................

Dátum účinnosti: .......................

Týmto zoznamom sa ruší zoznam účinný od dňa ......................

**Za klienta**

................................................................................

Poznámka: nevyplnené riadky v tabuľke treba vyčiarknuť

1. \*\* Nehodiace sa prečiarknite [↑](#footnote-ref-1)